Space Oddity

«Space Oddity», երգ, որը գրվել և կատարվել է բրիտանացի երաժիշտ Դեյվիդ Բոուիի կողմից։ 1969 թվականին թողարկվել է որպես առանձին սինգլ, անուհետև՝ նույնանուն ալբոմ։


== Պատմություն ==
Երգը հորինված տիեզերագնաց մայոր Թոմ-ի մասին է, որը կորել է բաց տիեզերքում։ Երգի թողարկումը համընկել է ամերիկյան Ապոլոն-11 տիեզերանավի անձնակազմի լուսին իջնելու հետ։ Բի-Բի-Սի-ն մինչև տիեզերագնացների անվտանգ վայրէջքը երկրի վրա իր հեռարձակումներում կոմպոզիցիան չի օգտագործել։  Երգը ստեղծվել է Արթուր Քլարկի վեպի և Սթենլի Կուբրիկի «Տիեզերական ոդիսականը 2001» ֆիլմի հետադարձ հայացքով, որը հայտնվել էր մեկ տարի առաջ։ Հետագայում երաժիշտը պատմում էր, որ այնքան ցնցված էր կինոթատրոնում տեսածից, որ մի քանի անգամ վերանայել է այն․ «Այն երաժշտությանը ստիպում էր թռչել իմ մեջ», - ասում էր նա։ Նախնական թողարկման ժամանակ բրիտանական չարթում սինգլը զբաղեցրել է վաճառքի 5-րդ տեղը, իսկ 1975 թվականին կրկնակի թողարկման ժամանակ՝ 1-ին տեղը։ Այդ ժամանակ Բոուին հաջողվել է մնտել ռոք երաժշտության մեյնսթրիմի մեջ։
Իտալացի բանաստեղծ Ջուլիո Ռապետիի (Մոգոլի) հետ Բոուին ձայնագրել է երգի իտալական տարբերակը։ Տեքստի իմաստը փոխվել է, դրանում խոսքը ընդհանրապես տիեզերքի մասին չէ, այլ մի քանի սիրահարների, որոնք հանդիպում են լեռան գագաթին։ Այն կոչվում է «Ragazzo Solo, Ragazza Sola» (միայնակ տղա, միայնակ աղջիկ)։ Պատմում են, որ թարգմանիչը միչև ձայնագրությունը մի քանի անգամ հյուրընկալվել է Բոուիին՝ արտիստի արտասանությունը մշակելու համար։ Ձայնագրությունից հետո Դեյվիդը հարցրել է Ջուլիոյին, թե արդյոք դժվար էր նման տիեզերագնացների մասին ֆանտաստիկ սյուժեով բարդ տեքստը իտալերեն թարգմանել։ Եվ միայն այդ ժամանակ երգիչն իմացավ, թե ինչ է իրականում երգել։ Այս տարբերակը ձայնագրվել է 1969 թվականին՝ իտալական քիչ հայտնի Computers և Equipe 84 խմբերի կողմից։ Ձայնագրող ընկերությունը հասկանալով, որ կորցնում է շահույթը՝ Բոուին առաջարկել է ինքը գրի առնի այդ երգի իտալական տարբերակը։


== Կոմպոզիցիաների ցան ==


=== 1969 թվականի սինգլեր ===
«Space Oddity» (4:33)
«Wild Eyed Boy from Freecloud» (4:52)


=== 1975 թվականի սինգլեր ===
«Space Oddity» (4:33)
«Changes» (3:33)
«Velvet Goldmine» (3:09)


== Ձայնագրման մասնակիցները ==
Բնագիրը ձայնագրվել է 1969 թվականին հետևյալ մասնակիցների կողմից։


=== Երաժիշտներ ===
Դեյվիդ Բոուի - վոկալ, ակուստիկ կիթառ, սթիլոփոն։
Միք Ուեյն - սոլո կիթառ
Հերբի Ֆլաուերս - բաս կիթառ
Թերի Քոքսը - ափսեներ, հարվածային գործիքներ
Պոլ Բակմաստեր - լարային գործիքավորում
Թոնի Վիսկոնտին - ֆլեյտա, փողային գործիքներ
Ռիկ Ուեյքման - մելլոտրոն


=== Արտադրություն ===
Գաս Դաջոն - թողարկող պրոդյուսեր


== Փոփ մշակույթում ==
«Ընկերներ» սերիալի դրվագներից մեկում հնչում է Չենդլեր Բինգը «Space Oddity»-ի տեսահոլովակը։ Բացի այդ, Ֆիբիի մեքենայում այս երգը երգում է Ջոն՝ տուն գնալու ճանապարհին։
Երգը սաունդթրեք է Alan Wake խաղի համար (հնչում է տիտրերում)։
Երգի իտալերեն տարբերակը հնչում է Բեռնարդո Բերտոլուչիի «Ես և դու» ֆիլմում։
«Ակամայից միլիոնատեր» ֆիլմում Ադամ Սենդլերը առաջին անգամ ինքնաթիռով թռչելուց կատարում է այդ երգից մի հատված։
2013 թվականին երգը հնչել է Ուոլթեր Միտիի «Անհավանական կյանքը» ֆիլմում։
Այս կոմպոզիցիան կարելի է լսել նաև «Եվա. Արհեստական բանականություն» ֆիլմում։
«Վերջին մարդը երկրի վրա» սերիալի հերոս Մայք Միլլերը կատարում է այդ երգը ուղեծրային տիեզերակայանից վերադառնալուց հետո (երկրորդ եթերաշրջանի դրվագ 14, 2016 թվական)։
Երգը հնչում է Call Of Duty: Infinite Warfare խաղի թրեյլերում։
Երգը հնչում է «Վալերիանը և հազարավոր մոլորակների քաղաք» (2017 թվական) ֆիլմում։
«Վենտուրա եղբայրներ» մուլտսերիալի հերոսները 1 սեզոոնի 9 դրվագի սկզբում շփվում են երգի տողերով։


== Ծանոթագրություններ ==


== Արտաքին հղումներ ==
Space Oddity Songfacts կայքում